# คำอธิบาย: A:\KRUT.TIF

# **ประกาศองค์การบริหารส่วนตำบลไทยาวาส**

**เรื่อง ราคาประเมินทุนทรัพย์ของที่ดินและสิ่งปลูกสร้าง (ภ.ด.ส.1) ประจำปี 2565**

**…………………………………..**

อาศัยอำนาจตามความในมาตรา 39 แห่งพระราชบัญญัติภาษีที่ดินและสิ่งปลูกสร้าง พ.ศ. 2562 ให้องค์กรปกครองส่วนท้องถิ่นประกาศราคาประเมินทุนทรัพย์ของที่ดินและสิ่งปลูกสร้าง อัตราภาษีที่จัดเก็บ และรายละเอียดอื่นที่จำเป็นในการจัดเก็บภาษีในแต่ละปี ณ สำนักงานหรือที่ทำการขององค์การปกครองส่วนท้องถิ่น ก่อนวันที่ 1 กุมภาพันธ์ ของทุกปี ตามหลักเกณฑ์และวิธีการที่กำหนดในกฏกระทรวงนั้น

กองคลัง องค์การบริหารส่วนตำบลไทยาวาส จึงได้ดำเนินการจัดทำประกาศราคาประเมินทุนทรัพย์ของที่ดินและสิ่งปลูกสร้างในเขตองค์การบริหารส่วนตำบลไทยาวาส ประจำปี 2565 โดยมีรายละเอียดตามบัญชีราคาประเมินทุนทรัพย์ให้ผู้เสียภาษีชำระภาษีตามแบบแจ้งการประเมินภาษีภายใน เดือนเมษายน พ.ศ. 2565 ณ องค์การบริหารส่วนตำบลไทยาวาส งานจัดเก็บรายได้ กองคลัง หากท่านได้รับแจ้งการประเมินภาษีที่ดินและสิ่งปลูกสร้างแล้ว เห็นว่าการประเมินไม่ถูกต้อง มีสิทธิ์ยื่นคำร้องคัดค้านต่อผู้บริหารท้องถิ่นเพื่อพิจารณาเห็นชอบกับคำร้องคัดค้านนี้ให้มีสิทธิ์อุทธรณ์ต่อคณะกรรมการพิจารณาอุทธรณ์การประเมินภาษี โดยยื่นอุทธรณ์ต่อผู้บริหารท้องถิ่นในสามสิบวันนับแต่วันที่ได้รับแจ้งคำวินิจฉัยอุทธรณ์ ทั้งนี้ ตามมาตรา 77 และมาตรา 83 แห่งพระราชบัญญัติภาษีที่ดินและสิ่งปลูกสร้าง พ.ศ. 2562 โดยมีรายละเอียดตามบัญชีราคาประเมินทุนทรัพย์ (ภ.ด.ส.1)ที่แนบมาพร้อมนี้

เจ้าของที่ดินและสิ่งปลูกสร้างในเขตองค์การบริหารส่วนตำบลไทยาวาส สามารถติดตามตรวจสอบของมูลในประกาศบัญชีราคาประเมินทุนทรัพย์ของที่ดินและสิ่งปลูกสร้าง หากมีข้อสงสัย สอบถามได้ที่ องค์การบริหารส่วนตำบลไทยาวาส งานจัดเก็บรายได้ กองคลัง โทรศัพท์หมายเลข 0-3410-9844 ในวันและเวลาราชการ

ทั้งนี้ ตั้งแต่วันที่ 31 มกราคม พ.ศ. 2565 เป็นต้นไป จึงประกาศมาเพื่อทราบโดยทั่วกัน

ประกาศ ณ วันที่ 31 มกราคม พ.ศ. 2565



(นายประสาท รับพรพระ)

นายกองค์การบริหารส่วนตำบลไทยาวาส